stanford-oval/wikipedia huggingface dataset:
เดอะสตอรีบีกินส์
เบื้องหลังและการวางจำหน่าย

เมื่อวันที่ 11 กุมภาพันธ์ 201 5เจ.วาย.พัก ผู้ก่อตั้งเจวายพีเอนเตอร์เทนเมนต์ ได้ประกาศความร่วมมือของบริษัทกับ เอ็มเน็ต เพื่อออกอากาศรายการ ซิกส์ทีน ซึ่งเป็นรายการเซอร์ไววัลการแข่งขันที่จะตัดสินรายชื่อสมาชิกกลุ่มเกิร์ลกรุ๊ปที่กำลังจะจัดขึ้น ซึ่งเป็นครั้งแรกของเจวายพีในรอบห้าปีที่จะเดบิวต์ศิลปินกลุ่มเกิร์ลกรุ๊ป หลังจากการเดบิวต์ของ มิสเอ ในปี 2010 รายการซึ่งมีผู้เข้าชิงทั้งหมด 16 คน และเริ่มออกอากาศในวันที่ 5 พฤษภาคม
รายการจบลงเมื่อวันที่ 7 กรกฎาคม โดยมีนาย็อน จองย็อน ซานะ จีฮโย มินะ ดาฮย็อน และแชย็อง ได้รับเลือกเป็นสมาชิกทั้งเจ็ดของทไวซ์ จากนั้นพัก ได้ตัดสินใจเพิ่มผู้เข้าแข่งขันที่ถูกคัดออกสองคนคือ จื่อ-ยฺหวี ซึ่งเป็นที่รู้จักในฐานะ "ตัวเลือกของผู้ชม" เนื่องจากเธอเป็นผู้เข้าแข่งขันที่ได้รับความนิยมมากที่สุดในช่วงท้ายรายการ และโมโมะ ซึ่งตัวเองได้เพิ่มโดยปาร์คเองเพราะเขารู้สึกว่ากลุ่มต้องการ คนที่มีความสามารถในการเต้นของโมโมะ จากนั้นได้มีการประกาศว่าเกิร์ลกรุ๊ปน้องใหม่ภายใต้เจวายพีอี จะเปิดตัวในช่วงครึ่งหลังของปี 2015
ในวันที่ 7 ตุลาคม เจวายพีอี ยืนยันว่า ทไวซ์ จะเดบิวต์อย่างเป็นทางการในวันที่ 20 ตุลาคม โดยทางต้นสังกัดได้ปล่อยภาพทีเซอร์ของกลุ่ม เมื่อวันที่ 9 ตุลาคม และยืนยันว่าซิงเกิ้ลนำสำหรับอัลบั้มที่จะมาถึงของพวกเขามีชื่อว่า "ไลก์อูห์อาห์"
วันรุ่งขึ้น วงได้เปิดเผยรายละเอียดเพิ่มเติมเกี่ยวกับ อีพีชุดแรกของพวกเขาในชื่อ เดอะสตอรีบีกินส์ (The Story Begins) โดยได้โพสต์ภาพรายชื่อเพลงของอัลบั้มที่มีทั้งหมด 6 เพลง เมื่อวันที่ 12 ตุลาคม ทางวงได้ปล่อยวิดีโอทีเซอร์ที่มีนาย็อน โมโมะ และมินะ ซึ่งแสดงลักษณะเด่นหรือบุคลิกที่โดดเด่นของสมาชิกแต่ละคน ในแต่ละวิดีโอนั้น และซอมบี้ได้ปรากฏตัวขึ้นอย่างไม่คาดคิดมาก่อน ต่อมาในวันเดียวกัน มีการอัปโหลดรูปภาพทีเซอร์ของสมาชิกทั้งสามคน เมื่อวันที่ 13 ตุลาคม ภาพทีเซอร์ของ ซานะ, แชย็อง และ จื่อ-ยฺหวี ถูกปล่อยออกมา ตามด้วยภาพทีเซอร์ของจองย็อน จีฮโย และดาฮย็อน ก็ถูกอัปโหลดในวันถัดมา
เมื่อวันที่ 15 ตุลาคม ออฟฟิเชียลของวงได้อัปโหลดภาพทีเซอร์สองภาพที่มีสมาชิกทั้งหมด และเมื่อวันที่ 16 ตุลาคม พวกเขาได้อัปโหลดคลิปทีเซอร์มิวสิกวิดีโอเผยให้เห็นส่วนหนึ่งของท่าเต้นเพลง "ไลก์อูห์อาห์" และสมาชิกถูกพรรณนาว่ากำลังเต้นอยู่ท่ามกลางฝูงซอมบี้ เมื่อวันที่ 17 ตุลาคม ทไวซ์ได้อัปโหลดเมดเลย์ไฮไลต์ของอัลบั้มที่มีตัวอย่างเสียงสำหรับทุกแทร็กในอีพี และหนึ่งวันก่อนปล่อยอัลบั้ม ทไวซ์ได้ถ่ายทอดสดการนับถอยหลังออกอากาศทาง V Live
อัลบั้ม เดอะสตอรีบีกินส์ และเพลงไตเติ้ล "ไลก์อูห์อาห์" ได้วางจำหน่ายอย่างเป็นทางการเมื่อวันที่ 20 ตุลาคม ปี 2015
การโปรโมต

ในวันเดียวกับการเปิดตัวอีพีชุด เดอะสตอรีบีกินส์ ทไวซ์ได้จัดงานแสดงสดที่ AX-Korea ในเมืองกวางจิน-กู กรุงโซล โดยพวกเขาได้แสดงเพลง "ไลก์อูห์อาห์" ควบคู่ไปกับเพลง "โกอิงเครซี" และ "ดูอิทอะเกน"
ทไวซ์ โปรโมตอัลบั้มของพวกเขาด้วยการปรากฏตัวและแสดงในรายการเพลงของเกาหลีใต้หลายรายการ วงได้ปรากฏตัวในรายการเพลงครั้งแรกในรายการ เอ็มเคานต์ดาวน์ เมื่อวันที่ 22 ตุลาคม โดยแสดงเพลง "ไลก์อูห์อาห์" และ "ดูอิทอะเกน" ตามมาด้วยการแสดงในรายการ มิวสิกแบงก์ ของ KBS2 เมื่อวันที่ 23 ตุลาคม รายการ MBC's Show! Music Core ในวันที่ 24 ตุลาคม และในรายการ อินกีกาโย ของ SBS ในวันที่ 25 ตุลาคม รวมถึงวันแสดงอื่นๆ วงยังได้ปรากฏตัวในรายการ SBS กาโย แทจ็อน 2015 ซึ่งจัดขึ้นเมื่อวันที่ 27 ธันวาคม โดยแสดงเพลงไตเติ้ลของอัลบั้ม
รายชื่อแทร็ก

เครดิตดัดแปลงจาก Naver
| ลำดับ | ชื่อเพลง | เนื้อเพลง | ทำนอง | โปรดิวเซอร์ | ยาว |
| --- | --- | --- | --- | --- | --- |
| 1. | "ไลก์อูห์อาห์" (OOH-AHH하게) | แบล็กอายด์พิลซึง ซัมเลวิส | แบล็กอายด์พิลซึง ซัมเลวิส | ลาโด | 3:35 |
| 2. | "ดูอิทอะเกน" (다시 해줘) | เจ.วาย.พัก | เกลนชอย ฟิงแกซซ์ | อาร์ติซันส์ มิวสิก | 3:26 |
| 3. | "โกอิงเครซี" (미쳤나봐) | แดเนียล คิม เคบี | แจ็ค เค (ARTiffect Music) โจเซฟ "220" พัก โซฟิยา แพ (ฟรีไลน์ มิวสิก) ซัม เกรย์ | แจ็ค เค (ARTiffect Music) โจเซฟ "220" พัก | 3:01 |
| 4. | "ทรูธ" | ชอย จิน-ซ็อก | แอนน์ จูดิธ วิค Nermin Harambašić ชอย จิน-ซ็อก Tatiauna "Tatu" Matthews ซิน ซิน เกา | ชอย จิน-ซ็อก | 3:33 |
| 5. | "แคนดี บอย" | คิม อึน-ซู | จูเลีย มิคาเอลส์ โคลอี้ ไลทอน ไรอัน แมรโรน (Ryan & Smitty) การ์ริก สมิธ (Ryan & Smitty) | จูเลีย มิคาเอลส์ โคลอี้ ไลทอน ไรอัน แมรโรน (Ryan & Smitty) การ์ริก สมิธ (Ryan & Smitty) | 2:46 |
| 6. | "ไลค์อะฟูล" | แดเนียล คิม | แดเนียล คิม มายุ วากิซากะ | แดเนียล คิม มายุ วากิซากะ | 3:34 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 20:03 |
| ลำดับ | ชื่อเพลง | ยาว |
| --- | --- | --- |
| 1. | "ไลก์อูห์อาห์" (มิวสิกวิดีโอ) |   |
| 2. | "ไลก์อูห์อาห์" (เบื้องหลัง) |   |
| 3. | "ไลก์อูห์อาห์" (ทีเซอร์เบื้องหลัง) |   |
| 4. | "เดอะสตอรีบีกินส์" (ฟิล์มทำแจ็คเก็ต) |   |
| 5. | "วิดีโอพิเศษ 'I'" (娜璉นาย็อน) |   |
| 6. | "วิดีโอพิเศษ 'I'" (定延จองย็อน) |   |
| 7. | "วิดีโอพิเศษ 'I'" (โมโมะ) |   |
| 8. | "วิดีโอพิเศษ 'I'" (ซานะ) |   |
| 9. | "วิดีโอพิเศษ 'I'" (志效Jihyo) |   |
| 10. | "วิดีโอพิเศษ 'I'" (มินะ) |   |
| 11. | "วิดีโอพิเศษ 'I'" (多賢ดาฮย็อน) |   |
| 12. | "วิดีโอพิเศษ 'I'" (彩瑛แชย็อง) |   |
| 13. | "วิดีโอพิเศษ 'I'" (子瑜จื่อ-ยฺหวี) |   |
เชิงอรรถ

↑  ตำแหน่งสูงสุดของเดอะสตอรีบีกินส์บนชาร์ต ออริคอนอัลบั้มชาร์ต
ทไวซ์ ทำการแสดงที่วิทยาลัยศิลปะกรุงโซล ในเดือนกุมภาพันธ์ 2016
เทนต์อามุน (ราชวงศ์ที่ยี่สิบ)

เทนต์อามุน (แปลว่า “พระนางแห่งอามุน”) เป็นสมเด็จพระราชินีแห่งอียิปต์โบราณ ซึ่งน่าจะเป็นพระมเหสีของฟาโรห์รามเสสที่ 11 ซึ่งทรงเป็นผู้ปกครองพระองค์สุดท้ายของราชวงศ์ที่ยี่สิบ มีการกล่าวถึงพระองค์ในบันทึกปาปิรุสพิธีพระศพของพระราชธิดาของพระองค์พระนามว่า ดูอัตฮัตฮอร์-เฮนุตทาวี ซึ่งเป็นภริยาของพิเนดจ์เอมที่ 1 และอาจเป็นพระราชธิดาของฟาโรห์รามเสสที่ 11 และพระนามของพระองค์เขียนอยู่ในวงคาร์ทูช
พระราชวงศ์

ปรากฏบุรุษคนหนึ่งนามว่า เนบเซนิ ถูกกล่าวถึงว่าเป็นพระราชบิดาของพระองค์บนบันทึกปาปิรุสพิธีพระศพของพระราชธิดาของพระองค์ พระองค์อาจถูกฝังอยู่ในสุสานหลวงธีบส์ ทีที 320
พระราชธิดาของพระองค์มีดังต่อไปนี้
ดูอัตฮัตฮอร์-เฮนุตทาวี ซึ่งเป็นภริยาของพิเนดจ์เอมที่ 1
พระราชธิดาอีกพระองค์หนึ่งที่เป็นไปได้คือ เทนต์อามุน ซึ่งเป็นพระมเหสีของฟาโรห์สเมนเดส
อำเภอเหล่าเสือโก้ก

| อำเภอเหล่าเสือโก้ก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Lao Suea Kok
คำขวัญ: ดินแดนพยัคฆ์คำราม  เหล่าลือนามถิ่นนักปราชญ์  ทวยราษฎร์ล้วนใฝ่ธรรม  งามล้ำอนุสรณ์เสือแห่งความดีงามและภาคภูมิใจ
แผนที่จังหวัดอุบลราชธานี เน้นอำเภอเหล่าเสือโก้ก
พิกัด: 15°24′24″N 104°55′24″E﻿ / ﻿15.40667°N 104.92333°E﻿ / 15.40667; 104.92333
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 284.0 ตร.กม. (109.7 ตร.ไมล์)
ประชากร (2564)
 • ทั้งหมด: 27,997 คน
 • ความหนาแน่น: 98.58 คน/ตร.กม. (255.3 คน/ตร.ไมล์)
รหัสไปรษณีย์ : 34000
รหัสภูมิศาสตร์: 3431
ที่ตั้งที่ว่าการ: ที่ว่าการอำเภอเหล่าเสือโก้ก หมู่ที่ 6 ตำบลเหล่าเสือโก้ก อำเภอเหล่าเสือโก้ก จังหวัดอุบลราชธานี 34000
 ส่วนหนึ่งของสารานุกรมประเทศไทย
เหล่าเสือโก้ก เป็นอำเภอหนึ่งของจังหวัดอุบลราชธานี
ที่ตั้งและอาณาเขต

อำเภอเหล่าเสือโก้กตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอพนา (จังหวัดอำนาจเจริญ) และอำเภอตระการพืชผล
ทิศตะวันออก ติดต่อกับอำเภอดอนมดแดง
ทิศใต้ ติดต่อกับอำเภอเมืองอุบลราชธานี
ทิศตะวันตก ติดต่อกับอำเภอม่วงสามสิบ
ที่มาของชื่ออำเภอ

พื้นที่ที่ชาวบ้านมาตั้งรกรากทำมาหากินครั้งแรกในท้องที่อำเภอเหล่าเสือโก้กนั้นมีสภาพเป็น "เหล่า" (ไร่ร้าง) มีชื่อเดิมว่า "บ้านเหล่านาชี" อุดมไปด้วยแหล่งน้ำและป่าไม้ เสือเป็นสัตว์ป่าชนิดหนึ่งที่อาศัยอยู่ชุกชุมในพื้นที่และมักจะเข้ามาลักจับสัตว์เลี้ยงกินเป็นอาหารอยู่เสมอ มีเรื่องเล่าขานกันมาว่า เช้ามืดวันหนึ่งมีคนเดินไปเจอเสือโดยบังเอิญ เสือจึงร้อง "โก้ก" (โฮก) ด้วยความตกใจและวิ่งหนีไป นับเป็นนิมิตหมายที่ดี ชาวบ้านจึงได้พากันตั้งชื่อหมู่บ้านแห่งนี้เสียใหม่ว่า "บ้านเหล่าเสือโก้ก"
ประวัติ

ท้องที่อำเภอเหล่าเสือโก้กเดิมเป็นส่วนหนึ่งของอำเภอเมืองอุบลราชธานี ทางราชการได้แบ่งพื้นที่การปกครองออกมาตั้งเป็น กิ่งอำเภอเหล่าเสือโก้ก ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอเหล่าเสือโก้ก โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอเหล่าเสือโก้กแบ่งเขตการปกครองย่อยออกเป็น 4 ตำบล 55 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | เหล่าเสือโก้ก |  |  | (Lao Suea Kok) |  |  | 12 หมู่บ้าน |  |
| 2. | โพนเมือง |  |  | (Phon Mueang) |  |  | 17 หมู่บ้าน |  |
| 3. | แพงใหญ่ |  |  | (Phaeng Yai) |  |  | 13 หมู่บ้าน |  |
| 4. | หนองบก |  |  | (Nong Bok) |  |  | 13 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเหล่าเสือโก้กประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลเหล่าเสือโก้ก ครอบคลุมพื้นที่ตำบลเหล่าเสือโก้กทั้งตำบล
องค์การบริหารส่วนตำบลโพนเมือง ครอบคลุมพื้นที่ตำบลโพนเมืองทั้งตำบล
องค์การบริหารส่วนตำบลแพงใหญ่ ครอบคลุมพื้นที่ตำบลแพงใหญ่ทั้งตำบล
องค์การบริหารส่วนตำบลหนองบก ครอบคลุมพื้นที่ตำบลหนองบกทั้งตำบล
โรงเรียนในอำเภอ

โรงเรียนหกสิบพรรษาวิทยาคม อุบลราชธานี
เดอะบอกซ์ทรี

ตัวร้านเดอะบอกซ์ทรี
เดอะบอกซ์ทรี คือ ร้านอาหารตั้งอยู่ในเมืองอิลลีย์ เขตยอร์คเชอร์ตะวันตก ในอังกฤษ พ่อครัวไซมอน เกลเลอร์และรีนา ภรรยาของไซมอนเคยเป็นผู้ดูแลกิจการตั้งแต่ปี ค.ศ. 2005 ร้านได้ถูกตกแต่งใหม่โดยใช้องค์ประกอบตกแต่งจากเจ้าของร้านดั้ง เดิม มีเสียงตอบรับที่ดีขึ้นเรื่อยๆ จากนักวิจารณ์อาหาร ร้านได้รับ 1 ดาวจากมิชลิน และ 3 กุหลาบจาก เอเอ (สมาคมรถยนต์) โดยพ่อครัวไซมอนได้ตั้งบริษัทในเครือ ชื่อว่า บอกซ์ทรีอีเวนท์
เริ่มแรก ร้านเปิดเป็นร้านน้ำชาในปี ค.ศ. 1962 และกลายเป็นหนึ่งในสี่ร้าน อาหารในอังกฤษที่ได้ 2 ดาวในปี ค.ศ. 1977 หลังจากได้สูญเสียดาวทั้งสองไป ทางร้านก็ได้ 1 ดาวกลับคืนมาในระหว่างปี ค.ศ. 1996 และ ค.ศ. 2001 ซึ่งเจ้าของในขณะนั้นคือ เฮเลย เอวิส ในปี ค.ศ. 2010 อดีตพนักงาน ชื่อว่า มาร์โค ปิแอร์ ไวท์ ได้ถูกว่าจ้างกลับมาอีกครั้ง ร้านอาหารจึงมีอาหารฝรั่งเศสสมัยใหม่ให้บริการ ทำให้ได้รับรางวัล 3 กุหลาบจาก เอเอ และได้ลงรายชื่อในรายการแนะนำร้านอาหารของฮาร์เดน
ลักษณะ

เดอะบอกซ์ทรีตั้งอยู่ที่เลขที่ 35-37 ถนนเชิร์ชในเมืองอิลลีย์ตั้งแต่เริ่มเปิดครั้งแรกโดยมาร์คอม รีด และ คอลลิน ลองในปี ค.ศ. 1962 โดยร้านเปลี่ยนมาบริหารโดยไซมอน และรีนา เกลเลอร์ตั้งแต่ปี ค.ศ. 2004  ภายใต้สัญญาการเช่าต่อจากผู้บริหารรายเดิม  เกลเลอร์เคยเป็นหัวหน้าพ่อครัวที่ร้านราสคาสที่ได้รับดาวจากมิชลิน ครอบครัวเกลเลอร์ยังได้บริหาร บริษัทในเครือที่ชื่อ บอกซ์ทรีอีเวนท์ ที่รับงานจัดเลี้ยงอีกด้วย
หลังจากเกลเลอร์ซื้อร้านมาในปี ค.ศ. 2004 ก็ได้ทำการตกแต่งร้านใหม่ให้ทันสมัยขึ้น ปรับปรุงการตกแต่งที่ทรุดโทรมจากเจ้าของคนก่อนๆ โดยรวมถึงการใช้ไฟและผนังผ้าในการตกแต่ง มีเตาผิงอยู่ที่กลางห้อง และใช้แบบเก้าอี้ไม้แบบสมัยศตวรรษที่ 18  แต่ยังคงองค์ประกอบจากสมัยของรีดและลองอยู่ โดยใช้บาร์และเพดานเดิมๆ ของร้าน
รายการอาหาร

รายการอาหารปัจจุบันยังคงรายการเดิมตั้งแต่สมัยเริ่มเปิดร้าน เช่น ลุฟเตอร์เตอมิดอร์(อาหารฝรั่งเศส)และเกราส์ พ่อครัวเกลเลอร์ได้สร้างผลงานอาหารฝรั่งเศสสมัยใหม่ โดยใช้องค์ประกอบดั้งเดิม รายงานอาหารอื่นๆ รวมถึง ตับบดที่มาพร้อมกับสลัดปลาไหลรมควัน และเจลลี่แอปเปิ้ลและซุปข้นแอปเปิ้ล ตับบดได้ถูกเอาออกจากรายการอาหารชั่วคราวในปี ค.ศ. 2008 เนื่องจากการประท้วงจากนักเคลื่อนไหวสิทธิสัตว์  ต่อมาได้ถูกเพิ่มขึ้นมาใหม่ และได้ถูกรวมในรายการตับบดและเทอรีนเป็ดกับ พิสทาชิโอ
เพื่อเป็นการเฉลิมฉลองครบรอบ 45 ปีของร้านในปี ค.ศ. 2008 เกลเลอร์ได้เพิ่มรายการอาหารที่เคยมีในปี ค.ศ. 1963 แต่ตัดสินใจที่จะไม่ผลิตอาหารบางชนิด เช่น เชสเสอร์ไก่ หรือ เมล่อนโบท ส่วนอื่นๆในรายการอาหารดั้งเดิม คือ เครป และเกรฟฟรุ๊ทย่าง(ครึ่งหนึ่ง) อาหารที่เลือกได้รวมอยู่ในรายการอาหารชุด6 รายการของทศวรรษ 1960
ประวัติ

ตัวอาคารหินทรายถูกสร้างขึ้นในช่วงทศวรรษ 1720  รีดและลองได้ซื้อต่อมาในปี ค.ศ. 1962 เพื่อเปิดเป็นร้านขายน้ำชา  (และอาหารเบาๆ) ร้านได้รับ 2 ดาวจากมิชลินในปี ค.ศ. 1977 ในรายการในปีนั้น ร้านเป็นร้านอาหารที่ 1 ที่ได้ 2 ดาวในอังกฤษ (ร้านที่เหลือที่ได้รับ 2 ดาว เช่นกัน ได้แก่ วอเตอร์ไซด์อินน์ เลอเกฟฮอช และ คอนนอกซ์
ร้านกลายเป็นร้านยอดนิยม ของบรรดาผู้คนที่มีชื่อเสียง มีจอห์นนี่ เมทธิสเป็นลูกค้าประจำ และทั้งเชอรี่ บาสซี่และมาร์กาเรต แทตเชอร์ก็เคยมาเป็นลูกค้าของร้าน ในปี ค.ศ. 1979 พ่อครัวมาร์โค ปีแอร์ ไวท์ (ซึ่งต่อมาได้เป็นพ่อครัวดาวมิชลินหลายครั้ง)ได้มาทำงานที่เดอะบอกซ์ทรี ขณะนั้นอายุ 17 เค้าได้รับการฝึกที่ร้านภายใต้การ ดูแลของรีดและลอง ต่อมา เค้ายังได้เขียนในหนังสือของเขาที่มีชื่อว่า ไวท์ฮีท(ความร้อนสีขาว) ว่า ร้านทำให้เค้าลุ่มหลงกับอาหาร และยังคงเชื่อว่า ร้านนี้เป็นที่พักพิงแห่งจิตวิญญาณ
หลังจากได้ 2 ดาวมิชลินจนถึงปี ค.ศ. 1988 และเหลือแค่ 1 ดาวในปี ค.ศ. 1991 ในปี ค.ศ. 1992 ทางร้านถูกเข้าพิทักษ์ทรัพย์และถูกซื้อโดยเฮเลน เอวิส ภายใต้การดูแลของพ่อครัวเทียรี่ ลูพราท-กราเน ร้านอาหารได้รับ 1 ดาวมิชลินกลับมาในปี ค.ศ. 1996 ไวท์ได้กลับมาเป็นที่ปรึกษาให้กับร้านในปี ค.ศ. 1996 เป็นเวลา 2 เดือนแต่ก็จบลงในศาล โดยเขาต้องจ่ายเงินให้กับร้านจำนวน 880 ปอนด์สำหรับค่าเพดานที่เสียหาย
ลูพราท-กราเนลาออกในปี ค.ศ. 2001 โดยมีโทบี้ ฮิลล์ พ่อครัวที่อายุน้อยที่สุดที่ได้รับดาวมิชลินเข้ามาเป็นพ่อครัวแทน การเปลี่ยนพ่อครัวทำให้รูปแบบอาหารเปลี่ยนไปเป็น “แนวเมดิเตอริเนียน”  แต่เขาก็อยู่คุมครัวได้แค่ 7 เดือน เชน กู๊ดเวย์เข้ามาแทนที่ฮิลล์ในปี ค.ศ. 2002 และเปลี่ยนรูปแบบเป็นอาหารฝรั่งเศสต้นตำรับ ร้านได้สูญเสียดาวมิชลินไปในปี 2003 และไม่ได้ถูกรวมทั้งในคู่มือร้าน อาหาร เอเอ หรือ คู่มืออาหารอร่อย  กู๊ดเวย์ลาออกหลังจากร้านได้เสียดาวมิชลินไปไม่นาน และกล่าวว่า การตัดสินใจมีมาก่อนหน้านั้นแล้ว
ครอบครัวเกลเลอร์ได้เช่าร้านจากเอวิส ในปี ค.ศ. 2004 หลังจากกลับมาเปิดใหม่แค่ 5 เดือนร้านก็ได้รับดาวมิชลิน หนึ่งปีหลังจากนั้น เจ้าของได้เสนอขายร้านในขณะที่ สัญญาเช่ากับเกลเลอร์มีถึงปี 2017 มาร์โค ปิแอร์ ไวท์ที่เป็นเพื่อนกับไซมอน เกลเลอร์ตั้งแต่ทั้งคู่เป็นวัยรุ่น,ได้กลับมาทำที่ร้านอีกครั้งเพื่อที่จะถ่ายทำภาพยนตร์สำหรับ ITV1 รายการโทรทัศน์เรียลลิตี้โชว์เกี่ยวกับการปรุงอาหารที่ชื่อ ครัวของนรก  ในปี ค.ศ. 2010 ไวท์ได้เข้าร่วมเป็นหุ้นส่วนของร้าน และในปี ค.ศ. 2012 ได้ช่วนในการฉลองครบรอบ 15 ปีของร้าน ไวท์มีความปรารถนาที่จะทำงานร่วมกับเกลเลอร์เพื่อนำพาให้เดอะบอกซ์ทรีกลับเป็นร้าน อาหารระดับ 2 ดาวของมิชลินเช่นเดิม White has aspirations to work with Gueller to return the Box Tree to its former status as a two-Michelin-starred restaurant.
การตอบรับ

แจน มัวร์ ได้วิจารณ์ร้านในปี ค.ศ. 2004 ในหนังสือพิมพ์เดอะเดลี่เทเลกราฟ หลังจากที่เกลเลอร์เข้าบริหารกิจการและปรับปรุงร้านได้ไม่นาน เธอกล่าวชื่นชมรูปแบบอาหารที่นุ่มนวลขึ้นภายใต้การดูแลของพ่อครัวคนให้ และถึงแม้ว่า ในตอนแรก เธอจะกังวลที่พนักงานบริการเสนอให้เธอลองลูกนกพิราบ เธอบรรยายถึงอาหารจานนี้ว่า “ได้ผ่านการจัดเตรียมอย่างดี” และเป็นจานที่ดีที่สุดที่เธอลอง  เธอคิดว่า พ่อครัวเก่งแต่ยังต้องการเวลาที่ จะปรับให้เข้าที่เข้าทาง และยังบรรยายถึงภรรยา คือ รีนา ที่ดูแลส่วนหน้าร้านว่า “เป็นธรรมชาติสมบูรณ์แบบ”  เจย์ เรย์เนอร์ได้มาลองอาหารที่ร้านในปี ค.ศ. 2005 ก่อนที่ร้านจะได้รับดาวมิชลิน เขากล่าวว่ายังมีปัญหาเกี่ยวกับราคาอาหารที่ไม่ตรงกันในเว็บไซต์กับที่แจ้งที่ร้าน เค้าคิดว่า หอยเชลล์ยังปรุงไม่สุก และ ขนมปังบริยอช ที่เสิร์ฟพร้อมกับเนื้อสันอมน้ำมากไป เขากล่าวว่า อาหาร “แสดงถึงระดับความเข้าใจในเรื่องพื้นฐาน” แต่ไม่ได้ระบุเฉพาะเจาะจง
ในปี ค.ศ. 2012 จิล เทอร์ตันได้ไปลองอาหารที่ร้าน เพื่อลงวิจารณ์ใน เดอะ “ยอร์คเชอร์โพสต์” สำหรับวันครบรอบ 15 ปีของร้าน และบรรยายอาหารบางจานเช่น หน่อไม้ฝรั่ง และไข่ต้มแบบนุ่มที่ต้มในหม้อ ตุ๋นว่า “สมบูรณ์แบบ”  เธอบรรยายว่า อาหารมื้อนี้โดยรวม “ยอดเยี่ยม” แต่บอกว่า ชอคโกแลตบราวนี่ที่เธอสั่ง เป็นของหวานที่ไม่ยากที่จะทำ
ฮาร์เดน คู่มือร้านอาหารของอังก ฤษได้บรรยายว่า อาหารที่ร้านนี้ “เบาและอร่อย” และการปรุงอาหารเป็น “แบบอย่าง”  ในระบบการวิจารณ์ของฮาร์เด้น เขาให้คะแนนอาหารว่าเป็นหนึ่งจากห้า (หนึ่งเป็นระดับที่สูงสุดที่มี) และทั้งการให้บริการและบรรยากาศได้คะแนนระดับสองจากห้า ลำดับ สมาคมยานยนต์ได้ให้รางวัลกับร้านเดอะบอกซ์ทรี 3 กุหลาบจาก เอเอ
แหล่งข้อมูลอื่น

Official website
เส้นขนานที่ 5 องศาใต้

เส้นขนานที่ 5 องศาใต้ คือวงกลมละติจูดที่ 5 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงใต้, ออสตราเลเซีย, มหาสมุทรแปซิฟิกและทวีปอเมริกาใต้
ดูเพิ่ม

เส้นขนานที่ 4 องศาใต้
เส้นขนานที่ 6 องศาใต้
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เส้นขนานที่ 7

เส้นขนานที่ 7 อาจหมายถึง:
เส้นขนานที่ 7 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 7 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
7° เส้นขนานที่ 7 องศาเหนือ: 7° เส้นขนานที่ 7 องศาใต้
เสียงประชาชน (ประเทศสิงคโปร์)

| เสียงประชาชน  |
| --- | --- |
ชื่อจีน: 人民之声 Rénmín zhī shēng
ชื่อมาเลย์: Suara Rakyat سوارا رعيت
ชื่อทมิฬ: மக்கள் குரல் Makkaḷ kural
หัวหน้า: ลิม ทีน
การเมืองสิงคโปร์   รายชื่อพรรคการเมือง การเลือกตั้ง
เสียงประชาชน (PV) เป็นพรรคการเมืองในประเทศสิงคโปร์ และนำโดยอดีตสมาชิกพรรคความเป็นปึกแผ่นแห่งชาติ และเลขาธิการพรรคอย่าง ลิมทีน ลีมทีนเป็นสมาชิกสภาผู้แทนราษฎรจากกลุ่มแลมพายส์ในการเลือกตั้งเมื่อปี ค.ศ. 2015 ภายใต้การนำของพรรคความเป็นปึกแผ่นแห่งชาติ อย่างไรก็ตาม ลิมทีนได้ลาออกจากพรรคความเป็นปึกแผ่นแห่งชาติเมื่อวันที่ 22 พฤษภาคม ค.ศ. 2017
อุดมการณ์และวัตถุประสงค์

สโลแกนเสียงประชาชนคือ "วางประชาชนเป็นหนึ่ง" ซึ่งเสียงประชาชนมุ่งมั่นที่จะสร้างชาติสิงคโปร์มากมาย เช่นการสร้างความเสมอภาค ความยุติธรรม ประชาธิปไตยโดยตรง ความเป็นธรรมและการขยายโอกาส
วอลเลย์บอลชายชิงแชมป์โลก 1998 รอบคัดเลือก

วอลเลย์บอลชายชิงแชมป์โลก 1998 รอบคัดเลือก เป็นการแข่งขันรอบคัดเลือกระหว่างปี ค.ศ. 1997 – ค.ศ. 1998 สำหรับครั้งที่ 13 ของวอลเลย์บอลชายชิงแชมป์โลกซึ่งจัดขึ้นที่ประเทศญี่ปุ่น การแข่งขันจะถูกแบ่งออกเป็นหลายกลุ่มแบ่งตามทวีป
สมาพันธ์ที่ร่วมการคัดเลือก

การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก 2018 จะมี:
เอเชียและโอเชียเนีย (เอวีซี): 5 ทีม (+ ญี่ปุ่นได้ผ่านเข้ารอบโดยอัตโนมัติในฐานะประเทศเจ้าภาพ รวมเป็น 6 ทีม)
แอฟริกา (ซีเอวีบี): 2 ทีม
ยุโรป (ซีอีวี): 11 ทีม
อเมริกาใต้ (ซีเอสวี): 2 ทีม
อเมริกาเหนือ (นอร์เซกา): 3 ทีม
แอฟริกา

8 ทีมชาติที่เข้าร่วมการคัดเลือก แต่มาลาวี ไลบีเรีย และโกตดิวัวร์ ได้ถอนทีมออกจากการแข่งขัน แคเมอรูนจึงได้เข้าแข่งขันแทนในกลุ่มบี
| กลุ่มเอ | กลุ่มบี |
| --- | --- |
  ตูนิเซีย   แอลจีเรีย   เคนยา   โกตดิวัวร์:   อียิปต์   ไนจีเรีย   ไลบีเรีย   มาลาวี
แอฟริกา > กลุ่มเอ

สนาม:  ตูนิส, ตูนิเซีย
วันที่: 14–16 พฤศจิกายน ค.ศ. 1997
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  แอลจีเรีย | 4 | 2 | 0 | 6 | 1 | 6.000 | 99 | 57 | 1.737  |
| 2 |  ตูนิเซีย | 3 | 1 | 1 | 4 | 3 | 1.333 | 86 | 82 | 1.049  |
| 3 |  เคนยา | 2 | 0 | 2 | 0 | 6 | 0.000 | 44 | 90 | 0.489 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 14 พ.ย. | แอลจีเรีย  | 3–0 |  เคนยา | 15–3 | 15–10 | 15–3 |   |   | 45–16  |
| 15 พ.ย. | ตูนิเซีย  | 3–0 |  เคนยา | 15–10 | 15–6 | 15–12 |   |   | 45–28  |
| 16 พ.ย. | ตูนิเซีย  | 1–3 |  แอลจีเรีย | 14–16 | 15–8 | 4–15 | 8–15 |   | 41–54 |
แอฟริกา > กลุ่มบี

สนาม:  คาโน, ไนจีเรีย
วันที่: 26–28 กันยายน ค.ศ. 1997
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  อียิปต์ | 4 | 2 | 0 | 6 | 0 | MAX | 91 | 59 | 1.542  |
| 2 |  ไนจีเรีย | 3 | 1 | 1 | 3 | 4 | 0.750 | 88 | 91 | 0.967  |
| 3 |  แคเมอรูน | 2 | 0 | 2 | 1 | 6 | 0.167 | 70 | 99 | 0.707 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 26 ก.ย. | ไนจีเรีย  | 0–3 |  อียิปต์ | 7–15 | 13–15 | 14–16 |   |   | 34–46  |
| 27 ก.ย. | ไนจีเรีย  | 3–1 |  แคเมอรูน | 15–9 | 15–11 | 9–15 | 15–10 |   | 54–45  |
| 28 ก.ย. | อียิปต์  | 3–0 |  แคเมอรูน | 15–12 | 15–3 | 15–10 |   |   | 45–25 |
เอเชียและโอเชียเนีย

12 ทีมชาติได้เข้าร่วมการคัดเลือก แต่บาห์เรนและฟิลิปปินส์ได้ถอนทีมออกจากการแข่งขัน โดย 2 อันดับแรกของกลุ่มซี และกลุ่มดี และผู้ชนะของกลุ่มอี จะผ่านการคัดเลือกเข้าชิงแชมป์โลก
| กลุ่มซี | กลุ่มดี | กลุ่มอี |
| --- | --- | --- |
|   เกาหลีใต้   ซาอุดีอาระเบีย   ไทย   อินโดนีเซีย |   จีน   อิหร่าน   ฟิลิปปินส์   คาซัคสถาน |   ออสเตรเลีย   อุซเบกิสถาน   จีนไทเป   บาห์เรน |
เอเชียและโอเชียเนีย > กลุ่มซี

สนาม:  ญิดดะฮ์, ซาอุดีอาระเบีย
วันที่: 3–5 ตุลาคม ค.ศ. 1997
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เกาหลีใต้ | 6 | 3 | 0 | 9 | 0 | MAX | 135 | 41 | 3.293  |
| 2 |  ไทย | 5 | 2 | 1 | 6 | 3 | 2.000 | 106 | 98 | 1.082  |
| 3 |  ซาอุดีอาระเบีย | 4 | 1 | 2 | 3 | 6 | 0.500 | 97 | 114 | 0.851  |
| 4 |  อินโดนีเซีย | 3 | 0 | 3 | 0 | 9 | 0.000 | 50 | 135 | 0.370 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 3 ต.ค. | ซาอุดีอาระเบีย  | 0–3 |  ไทย | 12–15 | 9–15 | 13–15 |   |   | 34–45  |
| 3 ต.ค. | เกาหลีใต้  | 3–0 |  อินโดนีเซีย | 15–1 | 15–6 | 15–0 |   |   | 45–7  |
| 4 ต.ค. | ไทย  | 3–0 |  อินโดนีเซีย | 15–10 | 15–1 | 15–8 |   |   | 45–19  |
| 4 ต.ค. | ซาอุดีอาระเบีย  | 0–3 |  เกาหลีใต้ | 0–15 | 8–15 | 10–15 |   |   | 18–45  |
| 5 ต.ค. | เกาหลีใต้  | 3–0 |  ไทย | 15–8 | 15–2 | 15–6 |   |   | 45–16  |
| 5 ต.ค. | ซาอุดีอาระเบีย  | 3–0 |  อินโดนีเซีย | 15–10 | 15–6 | 15–8 |   |   | 45–24 |
เอเชียและโอเชียเนีย > กลุ่มดี

สนาม:  เตหะราน, อิหร่าน
วันที่: 17–19 ธันวาคม ค.ศ. 1997
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  จีน | 4 | 2 | 0 | 6 | 0 | MAX | 90 | 30 | 3.000  |
| 2 |  อิหร่าน | 3 | 1 | 1 | 3 | 4 | 0.750 | 69 | 87 | 0.793  |
| 3 |  คาซัคสถาน | 2 | 0 | 2 | 1 | 6 | 0.167 | 60 | 102 | 0.588 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 17 ธ.ค. | จีน  | 3–0 |  คาซัคสถาน | 15–3 | 15–8 | 15–7 |   |   | 45–18  |
| 18 ธ.ค. | อิหร่าน  | 3–1 |  คาซัคสถาน | 15–10 | 15–5 | 12–15 | 15–12 |   | 57–42  |
| 19 ธ.ค. | จีน  | 3–0 |  อิหร่าน | 15–6 | 15–1 | 15–5 |   |   | 45–12 |
เอเชียและโอเชียเนีย > กลุ่มอี

สนาม:  ทาชเคนต์, อุซเบกิสถาน
วันที่: 12–14 ธันวาคม ค.ศ. 1997
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ออสเตรเลีย | 4 | 2 | 0 | 6 | 0 | MAX | 90 | 49 | 1.837  |
| 2 |  จีนไทเป | 3 | 1 | 1 | 3 | 3 | 1.000 | 68 | 73 | 0.932  |
| 3 |  อุซเบกิสถาน | 2 | 0 | 2 | 0 | 6 | 0.000 | 54 | 90 | 0.600 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 12 ธ.ค. | อุซเบกิสถาน  | 0–3 |  จีนไทเป | 7–15 | 11–15 | 10–15 |   |   | 28–45  |
| 13 ธ.ค. | จีนไทเป  | 0–3 |  ออสเตรเลีย | 9–15 | 4–15 | 10–15 |   |   | 23–45  |
| 14 ธ.ค. | ออสเตรเลีย  | 3–0 |  อุซเบกิสถาน | 15–7 | 15–10 | 15–9 |   |   | 45–26 |
ยุโรป

28 national teams entered qualification. The teams were distributed according to their position in the FIVB Senior Men's Rankings. Teams ranked 1–15 automatically qualified for the second round.
| กลุ่มย่อยเอ | กลุ่มย่อยบี | กลุ่มย่อยซี | กลุ่มย่อยดี | กลุ่มเอฟ |
| --- | --- | --- | --- | --- |
|   เดนมาร์ก   สวีเดน   เอสโตเนีย |   ฝรั่งเศส   เบลเยียม   ออสเตรีย |   ตุรกี   อิสราเอล   โครเอเชีย |   ฮังการี   สโลวาเกีย   เบลารุส   บอสเนียและเฮอร์เซโกวีนา |   อิตาลี   ฟินแลนด์  อันดับ 1 กลุ่มย่อยซี  อันดับ 1 กลุ่มย่อยบี |
| กลุ่มจี | กลุ่มเอช | กลุ่มไอ | กลุ่มเจ | กลุ่มเค |
|   เนเธอร์แลนด์   เยอรมนี   ยูเครน  อันดับ 2 กลุ่มย่อยซี |   รัสเซีย   โปแลนด์  อันดับ 1 กลุ่มย่อยดี  อันดับ 2 กลุ่มย่อยเอ |   บัลแกเรีย   สเปน   โรมาเนีย  อันดับ 2 กลุ่มย่อยดี |   ยูโกสลาเวีย   กรีซ  อันดับ 1 กลุ่มย่อยเอ  อันดับ 2 กลุ่มย่อยบี |   โปรตุเกส   เช็กเกีย   ลัตเวีย |